182 taxi’s in Kaapstad geskut(Foto verskaf) Die Stad Kaapstad het Dinsdag gesê 55 verdagtes is in hegtenis geneem in verband met verskillende oortredings, 182 voertuie is geskut en 4 698 boetes is uitgereik tydens ŉ operasie om op onwettige taxi’s in die stad toe te slaan. Die Stad Kaapstad se veiligheid- en sekuriteitsdirektoraat het die operasie in Mei van stapel gestuur in reaksie op voortgesette klagtes oor gedrag van bestuurders in die openbarevervoerbedryf. “Die doel is om minstens twee sulke ingrypings elke week te hou, in samewerking met die verkeersdiens, metropolisie en wetstoepassers. Ons fokus op spesifieke gebiede,” het JP Smith, burgemeesterskomiteelid van veiligheid en sekuriteit, gesê.